# PNA

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בPNA - חומצת גרעין מלאכותית; לערך העוסק בהרשות הפלסטינית (ראשי תיבות באנגלית), ראו בערך הרשות הפלסטינית.

דוגמה למבנה PNA

PNA (ראשי תיבות באנגלית של Peptide Nucleic Acid, "חומצה פפטידו-נוקלאית"; לעתים בתעתוק לעברית: פנ"א) חומצה הדומה במאפייניה לDNA וRNA אך שונה ב"עמוד השדרה" שלה. PNA נחשב כימיקל מלאכותי, אך ישנן תאוריות שבאטמוספירת כדור הארץ הקדום נוצר כימיקל זה באופן ספונטני.

## [עריכה] מבנה

בעוד "עמוד השדרה" של RNA עשוי משרשראות ריבוז (דה-אוקסי ריבוז בDNA), "עמוד השדרה" של PNA עשוי מחומצות אמינו (בעיקר N-אמינומתיל-גליצין) מחוברות בקשרים פפטידים. אל החומצות אמינו מחוברים לסרוגין, על כל חומצה אמינית שנייה, בסיסים חנקניים בדומה לRNA או DNA כדוגמת אדנין, ציטוזין גואנין וכו'. המרווחים בין הבסיסיים החנקניים בPNA הם של 3.4 אנגסטרם, בדומה למרווח הקיים בDNA ובRNA. לכן ניתן ליצור צימוד ווטסון-קריק רגיל בין גדילי PNA לגדילי RNA או DNA ולקבל דו-גדילים מעורבים של המולקולות השונות.

## [עריכה] שימושים

מכיוון שלשדרה הפפטידית בPNA אין קבוצות פוספט מחוברות אליה (זאת בניגוד לDNA או RNA) היא נטולת מטען שלילי. חוסר זה במטען השלילי מקל על שרשרת PNA חד-גדילית להתחבר לשרשרת DNA חד-גדילית באפיניות חזקה יותר מאפיניות הקישור בין שני גדילי DNA רגילים. לכן דו-גדילים מעורבים של PNA וDNA מסוג זה משמשים רבות בשבבי DNA ומסייעים בכך באנליזות גנטיות יעילות יותר.

העדר המטען על שלד הPNA יכול לסייע בעתיד לטיפולים תרפיוטים מבוססי PNA לחדור ביתר קלות את קרום תא. תכונה נוספת של PNA היא היכולת להוליך חשמל.

## [עריכה] היפותזת תחילת החיים

ישנם מדענים הגורסים כי עקב תכונות היציבות היחסית של הPNA ביחס לRNA, ישנה אפשרות שהחיים המוקדמים על פני כדור הארץ נשאו מידע גנטי מבוסס PNA, אשר קדם להופעת הRNA. עם זאת, הזרם המרכזי של המדע אינו תומך בהשערה זו ומעדיף את תאוריית עולם הRNA הקדום. זאת מכיוון שאין עדויות לקיום PNA בטבע ומשום שהווצרות ספונטאנית של PNA על כדור הארץ הקדמון הינה בלתי סבירה.

## [עריכה] ראו גם

- פולימרים
- הנדסה גנטית

## [עריכה] קישורים חיצוניים

- מאמר על מודל תאים מלאכותיים מבוסס PNA מתוך המגזין מדע פופולרי (אנגלית)

מקור: http://he.wikipedia.org../../../p/n/a/PNA_f2cd.html

קטגוריה: חומצות גרעין

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Polski
- Deutsch